Atklāta konkursa “Ūdensnoteku meliorācijas infrastruktūras atjaunošana Rēzeknes novada pašvaldības īpašumā ‘’Soču mežs’’ Gaigalavas pagastā” (identifikācijas Nr. RNP 2026/12) nolikums

Pielikums Nr.8
PROJEKTS
 LĪGUMS Nr. _________
Dricānos, Rēzeknes novadā,	Datums skatāms laika zīmogā
Dricānu apvienības pārvalde, reģistrācijas Nr. 40900027407, <ar paraksta tiesībām apveltītās vai pilnvarotas personas amats, vārds, uzvārds> personā, kurš(-a) rīkojas uz <dokumenta nosaukums, kas piešķir tiesības parakstīt līgumu> pamata, turpmāk – Pasūtītājs, no vienas puses, un
<uzvarējušā pretendenta nosaukums>, reģistrācijas Nr.<reģistrācijas numurs>, <ar paraksta tiesībām apveltītās vai pilnvarotas personas amats, vārds, uzvārds> personā, kurš(-a) rīkojas uz <dokumenta nosaukums, kas piešķir tiesības parakstīt līgumu> pamata, turpmāk – Izpildītājs, no otras puses, turpmāk arī atsevišķi – Puse, vai kopā – Puses, pamatojoties uz atklāta konkursa “Ūdensnoteku meliorācijas infrastruktūras atjaunošana Rēzeknes novada pašvaldības īpašumā ‘’Soču mežs’’ Gaigalavas pagastā” (identifikācijas Nr. RNP 2026/12), turpmāk – Iepirkums, rezultātiem, noslēdz līgumu, turpmāk – Līgums, par sekojošo:
1. Līguma priekšmets 
1.1. Pasūtītājs uzdod, un Izpildītājs apņemas veikt darbus (turpmāk – Darbi) Pasūtītāja objektam: Ūdensnoteku meliorācijas infrastruktūras atjaunošana Rēzeknes novada pašvaldības īpašumā ‘’Soču mežs’’ Gaigalavas pagastā (turpmāk – Objekts), atbilstoši Iepirkuma tehniskajai specifikācijai, būvprojektam un finanšu piedāvājumam, Latvijas Republikas būvnormatīvu un citu Latvijas Republikā spēkā esošo normatīvo aktu prasībām.
1.2. Darbi sevī ietver visus Līgumā un būvprojektā noteiktos nepieciešamos darbus, būvniecības vadību un organizēšanu, būvniecībai nepieciešamo materiālu piegādi, izpilddokumentācijas sagatavošanu, kā arī citas darbības, kuras nepieciešamas Darbu veikšanai.
2. Līguma izpilde un termiņi
2.1. Līgums stājas spēkā ar tā abpusējas parakstīšanas dienu un darbojas līdz Pušu savstarpējo saistību pilnīgai izpildei.
2.2. Darbu izpildes termiņš ir 6 (seši) mēneši no Līguma noslēgšanas dienas, neieskaitot tehnoloģiskos pārtraukumus. Darbu pabeigšanu fiksē ar Pušu parakstītu aktu par Darbu pieņemšanu – nodošanu. Objekta nodošana ekspluatācijā netiek ieskaitīta kopējā līguma izpildes termiņā.
2.3. Izpildītājs Darbus uzsāk 10 (desmit) dienu laikā pēc līguma abpusējās parakstīšanas brīža. Izpildītājs izpilda Darbus Darbu izpildes grafikā noteiktajos termiņos, saskaņā ar Līgumu.
2.4. Objekta nodošana ekspluatācijā ir Izpildītāja pienākums.
3. Līguma summa un norēķinu kārtība
3.1. Par Darbu izpildi Pasūtītājs apņemas samaksāt Izpildītājam Līgumcenu EUR __________ (<summa vārdiem>), neieskaitot pievienotās vērtības nodokli, turpmāk – PVN. PVN (21%) summa EUR ________ (<summa vārdiem>) tiek maksāta Pievienotās vērtības nodokļa likuma 142.pantā noteiktajā kārtībā. Līgumcenas un PVN summa ir EUR ________ (<summa vārdiem>).
3.2. Izpildītājs, ievērojot Līguma 3.3.punktā minēto kārtību, iesniedz Pasūtītājam rēķinu:
3.2.1. par Darbu izpildes aktā ietverto Darbu pieņemšanu – 20 darbdienu laikā no Darbu izpildes akta abpusējas parakstīšanas vai pieņemšanas dienas Līguma 4.2. un 4.3. punktā minētajā gadījumā;
3.2.2. par visiem izpildītajiem Darbiem, tai skaitā par faktiski izpildītajiem Darbiem pēdējā mēnesī/mēnešos, – 20 darbdienu laikā no Objekta pieņemšanas un nodošanas akta abpusējas parakstīšanas dienas.
3.3. Pasūtītājs norēķinās ar Izpildītāju, ievērojot šādu kārtību:
3.3.1. Pasūtītājs maksā Izpildītājam par iepriekšējā mēnesī faktiski izpildītajiem un Pasūtītāja pieņemtajiem Darbiem 10 darbdienu laikā no Izpildītāja sagatavota Līguma noteikumiem atbilstoša rēķina saņemšanas, izņemot Līguma 3.3.2.apakšpunktā minēto gadījumu;
3.3.2. par Līguma 3.2.2.apakšpunktā minētajiem Darbiem Pasūtītājs maksā Izpildītājam 30 dienu laikā no Izpildītāja sagatavota Līguma noteikumiem atbilstoša rēķina saņemšanas.
3.4. Nekvalitatīvi veiktie Darbi netiek pieņemti un apmaksāti līdz defektu novēršanai saskaņā ar Līguma noteikumiem.
3.5. Ja Līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem Darbiem 10 darbdienu laikā no dienas, kad Puses ir parakstījušas aktu par faktiski izpildītajiem Darbiem un Izpildītājs ir iesniedzis Līguma noteikumiem un šajā punktā minētajam aktam atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem Darbiem (tai skaitā to apjomiem), šajā punktā minētajā aktā iekļauj tikai tos faktiski izpildītos Darbus, par kuru izpildi Pusēm nav domstarpību. 
3.6. Ja pārbaude atklāj defektu, Izpildītājs par saviem līdzekļiem to novērš Pasūtītāja noteiktajā termiņā.
3.7. Izpildītājs visus rēķinus iesniedz Pasūtītājam strukturēta elektroniska rēķina formātā Pasūtītāja e-adresē. Pasūtītājs pieņem elektroniskā veidā sagatavoto un izsniegto rēķinu, kas atbilst piemērojamajam elektroniskā rēķina standartam. Rēķins uzskatāms par apmaksātu, kad Pasūtītājs veicis pārskaitījumu no konta bankā.
4. Darbu izpildes noteikumi un garantija
4.1. Ne vēlāk kā līdz kārtējā mēneša piektajam datumam Izpildītājs iesniedz Pasūtītājam sākotnēji ar Pasūtītāju saskaņotu un parakstītu Darbu izpildes aktu par iepriekšējā mēneša laikā izpildīto Darbu apjomu un izmaksām.
4.2. Pasūtītājs Darbus pieņem un Darbu izpildes aktu paraksta 20 darbdienu laikā no akta saņemšanas dienas.
4.3. [bookmark: _Ref409446255][bookmark: _Ref473818391]Ja Pasūtītājs neparaksta Darbu izpildes aktu Līguma 4.2.punktā minētajā termiņā, kā arī neiesniedz iebildumus vai defektu aktu Izpildītājam, uzskatāms, ka Pasūtītājs izpildītos Būvdarbus ir pieņēmis Līguma 4.2.punktā minētā termiņa pēdējā dienā un būvdarbu izpildes akts stājās spēkā bez Pasūtītāja paraksta.
4.4. Ja Pasūtītājam ir iebildumi par Darbu izpildes kvalitāti vai tā neatbilstību Līguma noteikumiem vai Latvijas Republikā spēkā esošajiem normatīvajiem aktiem, iebildumi tiek fiksēti Darbu nodošanas – pieņemšanas aktā. Izpildītājs novērš Darbu nodošanas – pieņemšanas aktā fiksētos trūkumus vai nepilnības 2 (divu) darbdienu laikā, skaitot no Darbu nodošanas – pieņemšanas akta parakstīšanas brīža, vai rakstveidā iesniedz Pasūtītājam motivētu atteikumu novērst trūkumus vai nepilnības. Ja Puses nevar vienoties, Pusēm ir tiesības pieaicināt neatkarīgu ekspertu, kura pakalpojumu apmaksā Izpildītājs, ja tiek konstatēts, ka Darbu defekta rašanās iemesls nav Pasūtītāja vaina. Ja neatkarīgais eksperts konstatē, ka Darbu defekts radies Pasūtītāja vainas dēļ, neatkarīgā eksperta pakalpojumu apmaksā Pasūtītājs. Izdevumi par defektu novēršanas darbiem jāsedz Izpildītājam un tas nedod tiesības uz Darbu izpildes termiņa pagarinājumu. Gadījumā, ja defekts radies Pasūtītāja vainas dēļ, izdevumus par defektu novēršanas darbiem sedz Pasūtītājs.
4.5. Ja Izpildītājs neceļ iebildumus, tomēr Līguma 4.4. punktā norādītajā termiņā nenovērš Darbu nodošanas – pieņemšanas aktā fiksētos trūkumus, Pasūtītājam ir tiesības minēto trūkumu novēršanai uz Izpildītāja rēķina pieaicināt citu kvalificētu personu.
4.6. Ja Darbu izpildes laikā Pasūtītājs konstatē, ka Darbi nenotiek atbilstoši Līguma pielikumos noteiktajam, Izpildītājam vienas darbdienas laikā rakstveidā jāiesniedz Pasūtītājam argumentēti un pamatoti paskaidrojumi par Darbu izpildes termiņa neievērošanas iemesliem. 
4.7. Darbu garantijas termiņš ir 60 (sešdesmit) mēneši. 
4.8. Ja garantijas laikā Pasūtītājs konstatē defektu, trūkumu vai kādu neatbilstību Līguma nosacījumiem, Pasūtītājs par to noformē aktu, nepieciešamības gadījumā pieaicinot Izpildītāju vai kompetentās trešās personas (institūcijas).
4.9. Ja tiek konstatēts, ka defekts, trūkums vai neatbilstība ir attiecināma uz Līgumā noteikto garantiju, turpmāk – Garantijas darbi, Pasūtītājs nosūta rakstisku paziņojumu Izpildītājam. Pēc šāda paziņojuma saņemšanas Puses 10 (desmit) darbdienu laikā vienojas par Garantijas darbu izpildes kārtību, parakstot atsevišķu aktu. Šajā gadījumā Izpildītājam ir pienākums par saviem līdzekļiem veikt visus Garantijas darbus (tas ir, novērst defektus, trūkumus vai neatbilstību Līguma nosacījumiem), ievērojot aktā noteikto.
4.10. Izpildītājs nodod Pasūtītājam visus izpildītos Darbus šādā kārtībā:
4.10.1. iesniedz Darbu izpildes aktu par pēdējā mēnesī/mēnešos izpildītajiem Darbiem;
4.10.2. paziņo Pasūtītājam par būves gatavību ekspluatācijai, pēc tam kad būvniecības informācijas sistēmā ir apstiprinājis apliecinājumu par būves gatavību ekspluatācijai.
4.11. Pēc Darbu pabeigšanas, kad Objekts ir gatavs pieņemšanai ekspluatācijā, Izpildītājs par to rakstiski paziņo Pasūtītājam. Pasūtītājs 3 (triju) darbdienu laikā veic Objekta iepriekšējo apskati. Ja iepriekšējās apskates laikā Pasūtītājs konstatē Izpildītāja veikto Darbu neatbilstību Līgumā vai Latvijas Republikas normatīvajos aktos noteiktajām prasībām, konstatē, ka Darbi nav pilnībā pabeigti, vai konstatē citus trūkumus, tajā skaitā izpilddokumentācijas neesamību vai tās nepilnības, Izpildītājs uz sava rēķina Pasūtītāja noteiktajā termiņā novērš Pasūtītāja konstatētos trūkumus vai pilnībā pabeidz Darbus. Ja iepriekšējās pārbaudes laikā trūkumi netiek konstatēti, tiek veikta abpusēja veikto Darbu pieņemšanas-nodošanas akta parakstīšana, ar kuru tiek fiksēts Līguma izpildes datums. 
4.12. Pirms Objekta pieņemšanas ekspluatācijā Izpildītājs nodod Pasūtītājam tehnisko izpildes dokumentāciju.
4.13. Izpildītājs pēc Pasūtītāja pilnvarojuma Būvniecības informācijas sistēmā veic darbības atzinumu par Objekta gatavību pieņemšanai ekspluatācijā saņemšanai.
4.14. Ja Objekta pieņemšanas ekspluatācijā laikā būvvalde konstatē Izpildītāja veikto Darbu neatbilstību Līgumā vai Latvijas Republikas normatīvajos aktos noteiktajām prasībām vai konstatē citus trūkumus, Izpildītājs uz sava rēķina Pasūtītāja noteiktajā termiņā novērš būvvaldes konstatētos trūkumus. Pēc tam tiek veikta atkārtota Objekta pieņemšana ekspluatācijā. Objekta pieņemšanu ekspluatācijā apliecina Latvijas Republikas normatīvajos aktos noteiktajā kārtībā sastādīts un parakstīts akts par objekta pieņemšanu ekspluatācijā.
4.15. Akts par Objekta pieņemšanu ekspluatācijā, kā arī Objekta pieņemšana neatbrīvo Izpildītāju no atbildības par Objekta defektiem, kuri atklājas pēc Objekta pieņemšanas.
4.16. Izpildītājs pēc būves pieņemšanas ekspluatācijā iesniedz Pasūtītājam būvobjekta nodošanas un pieņemšanas aktu, kas ir noformēts atbilstoši 2022.gada 5.jūlija Ministru kabineta noteikumu Nr. 419 “Noteikumi par publisko būvdarbu līgumos obligāti ietveramajiem noteikumiem un to saturu” 1.pielikumam “Būvobjekta nodošanas un pieņemšanas akts” (Līguma pielikums Nr.2):
4.16.1. aktā norāda akta par būves pieņemšanu ekspluatācijā datumu un numuru, atzīmes par Darbu pabeigšanu datumu;
4.16.2. aktam pievieno Darbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, instruktāžas protokolus, kā arī citu Līgumā paredzēto dokumentāciju, ja tā nav iesniegta Pasūtītājam iepriekš vai nav augšupielādēta būvniecības informācijas sistēmā attiecīgās būvniecības lietā.
5. Pušu tiesības un pienākumi
5.1. Izpildītāja tiesības un pienākumi:
5.1.1. Izpildītājs ir atbildīgs par veikto Darbu atbilstību Latvijas Republikā spēkā esošo normatīvo aktu prasībām;
5.1.2. Izpildītājs ir atbildīgs par jebkuriem autortiesību vai patenta tiesību aizskārumiem, vai cita veida intelektuālā īpašuma aizskārumiem, kas varētu rasties sakarā ar Darbu veikšanu vai tā ietvaros radītā produkta turpmāku izmantošanu;
5.1.3. Izpildītājam Darbu izpildes laikā ir jāsadarbojas ar Pasūtītāju un pēc pieprasījuma saņemšanas uz e-pastu: ____________, 2 (divu) darbdienu laikā jāsniedz Pasūtītāja kontaktpersonai pieprasītā informācija;
5.1.4. Izpildītājs uzņemas atbildību par Darbu izpildē pieļautajām kļūdām;
5.1.5. Izpildītājs apņemas Darbu izpildē ievērot kompetentu institūciju un amatpersonu prasības un norādījumus;
5.1.6. Izpildītāja kontaktpersona ir: _________________, tālr. +371 _________, e-pasts: ________________. 
5.2. Pasūtītāja tiesības un pienākumi:
5.2.1. Pasūtītājs nodrošina Līgumā noteiktajā kārtībā veiktu Darbu pieņemšanu un apmaksu;
5.2.2. Izpildītāja iesniegtos dokumentus, tajā skaitā rakstveida lūgumus, Pasūtītājs izskata 2 (divu) darbdienu laikā no to saņemšanas dienas. Izpildītāja pieprasītos, Darbu izpildei nepieciešamos dokumentus, kuri ir Pasūtītāja rīcībā, ievērojot Līguma noteikumus, Pasūtītājam ir jāizsniedz Izpildītājam. Pasūtītājs dokumentus izsniedz 2 (divu) darbdienu laikā no Izpildītāja rakstiska pieprasījuma saņemšanas dienas. Par rakstisku pieprasījumu Līguma izpratnē tiek uzskatīts ne tikai rakstisks dokuments, bet arī e-pasta vēstule u.c. veida pieprasījums;
5.2.3. Pasūtītājs ir tiesīgs jebkurā laikā pārbaudīt Izpildītāja veiktos Darbus un izteikt saistošus norādījumus Darbu izpildes gaitā Latvijas Republikā spēkā esošo normatīvo aktu ietvaros;
5.2.4. Pasūtītāja kontaktpersona ir: _______________, tālr. _____________, e-pasts: ______________. 
6. Izmaiņas Līgumā un Līguma izbeigšana
6.1. Līguma noteikumi var tikt grozīti, Pusēm vienojoties. Visi Līguma grozījumi noformējami rakstiski un ir Līguma neatņemama sastāvdaļa. 
6.2. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
6.2.1. grozījumi ir nebūtiski;
6.2.2. grozījumi ir būtiski un tiek izdarīti Publisko iepirkumu likuma 61.panta trešajā daļā minētajos gadījumos; 
6.2.3. grozījumi tiek izdarīti Publisko iepirkumu likuma 61.panta piektajā daļā minētajā gadījumā neatkarīgi no tā, vai tie ir būtiski vai nebūtiski.
6.3. Būtiski Līguma nosacījumu grozījumi ir pieļaujami zemāk norādītajos gadījumos:
6.3.1. Puses var veikt Darbu apjomu izmaiņas sākotnēji paredzētajos Darbu apjomos, ja: 
6.3.1.1. Darbu izpildes laikā ir atklājusies nepieciešamība veikt neparedzētus papildus darbus, kuri nav iekļauti Līgumā, bet kuri neparedzamu apstākļu dēļ kļuvuši nepieciešami Līguma izpildei, un kurus nevar tehniski vai ekonomiski nodalīt no Darbu ietvaros paredzētajiem darbiem, neradot ievērojamas grūtības Pasūtītājam;
6.3.1.2. nebija iespējams konstatēt vai paredzēt Darbu apjomu nepieciešamību – papildus Darbu apjomi nepieciešami, lai nodrošinātu labāku Darbu kvalitāti, uzlabotu tehniskos risinājumus u.tml.;
6.3.1.3. zuda faktiskā nepieciešamība veikt konkrētus Darbus vai daļu no Darbiem – Darbu veikšanas laikā tika konstatēts, ka sākotnēji noteiktie Darbu apjomi vai daļa no Darbu apjomiem nav nepieciešama būvobjekta nodošanai;
6.3.1.4. nepieciešams veikt iepriekš plānoto materiālu vai tehnoloģisko risinājumu aizstāšanu ar citiem ekvivalentiem materiāliem vai tehnoloģiskiem risinājumiem, ja to ražotājs izbeidz tehniskajā dokumentācijā norādīto materiālu ražošanu vai, ja tas nepieciešams citu no Izpildītāja neatkarīgu apstākļu dēļ (Līguma 6.5.punkts);
6.3.1.5. ja Līguma izpildes laikā ir radušies apstākļi, kas aizkavē Līguma 2.1.punktā noteikto Darbu izpildes termiņu. Šajā gadījumā Izpildītājam ir nekavējoties rakstveidā jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas Pasūtītājam ir jānovērtē situācija un, ja nepieciešams, jāpagarina Darbu izpildes termiņš.
6.4. Līguma 10.3.1.apakšpunktā noteiktās Darbu apjomu izmaiņas nedrīkst pārsniegt šādas robežas: 
6.4.1. kopējais izslēgto Darbu apjoms Līguma darbības laikā nedrīkst pārsniegt 50% (piecdesmit procentus) no Līguma summas; 
6.4.2. kopējais ieslēgto Darbu apjoms Līguma darbības laikā nedrīkst pārsniegt 50% (piecdesmit procentus) no Līguma summas.
6.5. Gadījumā, ja piedāvājumā Iepirkumam Izpildītājs ir norādījis konkrētus materiālus un/vai iekārtas, tomēr Līguma izpildes laikā tiek konstatēts, ka konkrēts materiāls un/vai iekārta tirgū nav pieejama, vai, ja to ražotājs izbeidz tehniskajā dokumentācijā norādīto materiālu ražošanu, Izpildītājs ir tiesīgs Darbos izmantot ekvivalentus materiālus un/vai iekārtas, pirms tam veicot šādu materiālu un/vai iekārtu saskaņošanu ar Pasūtītāju un pierādot materiālu un/vai iekārtu ekvivalenci, kā arī iesniedzot pierādījumus, ka piedāvājumā Iepirkumam norādītos materiālus/iekārtas no Izpildītāja neatkarīgu un objektīvu iemeslu dēļ nav iespējams iegādāties un saņemt vispār vai materiālu pasūtīšanas/piegādes grafikā norādītajos termiņos. Piedāvājumā Iepirkumam materiālu/iekārtu maiņu Izpildītājs var piedāvāt arī gadījumā, ja jaunpiedāvātais materiāls/iekārta ir labāks par piedāvājumā Iepirkumam norādīto materiālu/iekārtu, pirms tam veicot šādu materiālu un/vai iekārtu saskaņošanu ar Pasūtītāju un pierādot materiālu un/vai iekārtu labākas īpašības. Ja šajā punktā norādītās maiņas rezultātā jaunpiedāvātie materiāli/iekārtas ir dārgāki nekā piedāvājumā Iepirkumam norādītie materiāli/iekārtas, izmaiņas Līguma cenā netiek veiktas. Ja jaunpiedāvātie materiāli/iekārtas ir lētāki nekā piedāvājumā Iepirkumam norādītie materiāli/iekārtas, Puses noslēdz vienošanos par Līguma cenas samazināšanu. 
6.6. Līgumā ietvertās Darbu veikšanai nepieciešamo materiālu/iekārtu cenas nevar tikt palielinātas.
6.7. Izpildītājam ir tiesības uz Darbu izpildes termiņa pagarinājumu, ja Darbu izpilde tiek kavēta viena vai vairāku zemāk uzskaitīto iemeslu dēļ:
6.7.1. ja pēc Pasūtītāja pārstāvja vai Pasūtītāja rakstiska pieprasījuma Darbi vai to daļa ir tikuši pārtraukti, bet kam par iemeslu nav Izpildītājs darbība vai bezdarbība;
6.7.2. ja Puses vienojas par papildus un/vai neparedzētu darbu izpildi, atbilstoši apstiprinātiem Aktiem;
6.7.3. ja konkrētu darbu izpilde tiek kavēta no Izpildītāja neatkarīgu iemeslu dēļ;
6.7.4. ja ir iestājušies Līguma 8.punktā noteiktie nepārvaramas varas apstākļi.
6.8. Izpildītājam nav tiesības uz Darbu izpildes termiņa pagarinājumu tādu iemeslu dēļ, kuri tam bija jāņem vērā vai arī pie pienācīgas rūpības nevarēja būt nezināmi, noslēdzot Līgumu. Tas attiecas arī uz apstākļiem, kuru sekas Izpildītājs būtu varējis sagaidīt vai novērst.
6.9. Ja Līguma 2.2.punktā noteiktā Darbu izpildes termiņa ievērošanu kavē apstākļi, kas nav atkarīgi no Izpildītāja rīcības, Darbu izpildes termiņu var pagarināt par laiku, kas atbilst termiņam, kādā Līguma izpilde nebija iespējama no Izpildītāja neatkarīgu iemeslu dēļ. 
6.10. Ja Līguma 2.2.punktā noteiktā Darbu izpildes termiņa ievērošanu kavē Līguma 8.punktā noteiktie nepārvaramas varas apstākļi, puses vienojas par Līguma saistību izpildes turpināšanu. Darbu izpildes termiņš tiek pagarināts attiecīgi par tādu laika periodu, par kādu nepārvaramas varas apstākļi aizkavējuši Līguma izpildi.
6.11. Izslēdzamo un iekļaujamo darbu izmaksu izcenošanas principi:
6.11.1. Izpildītāja piedāvājumā norādītie virsizdevumi un peļņa ir spēkā visā Līguma darbības laikā un netiek indeksēti;
6.11.2. ja izmainītajos darbu apjomos ir iekļauti tāmei ekvivalenti darba veidi, tad šiem izmaiņu darbiem tiek piemēroti tāmes vienību izcenojumi;
6.11.3. ja ieslēdzamie darbi ietver pozīcijas, kas nav minētas Darbu apjomos un nav pielīdzināmas kādam no tāmes darba veidiem, tad to izmaksas nosaka atbilstoši esošajai tirgus situācijai. Par tirgus cenām vienojas abas Puses, ja nepieciešams pieaicinot Latvijas Būvinženieru savienības norīkotu ekspertu.
6.12. Līgums var tikt izbeigts, Pusēm savstarpēji vienojoties, vai arī Līgumā noteiktajā kārtībā.
6.13. Pasūtītājs, nosūtot Izpildītājam rakstisku paziņojumu vismaz 5 (piecas) dienas iepriekš, ir tiesīgs vienpusēji izbeigt Līgumu, ja:
6.13.1. Izpildītājs neievēro jebkuru no Līgumā noteiktajiem Darbu uzsākšanas un izpildes termiņiem un, ja Izpildītāja nokavējums ir sasniedzis vismaz 10 (desmit) dienas;
6.13.2. ja Izpildītājs ir atzīts par maksātnespējīgu;
6.13.3. ja Līgumu nav iespējams izpildīt tādēļ, ka Līguma izpildes laikā Izpildītājam vai tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, vai personai, kura ir pilnvarota pārstāvēt Izpildītāju darbībās, kas saistītas ar filiāli, vai personālsabiedrības biedram, tā valdes vai padomes loceklim, patiesā labuma guvējam, pārstāvēttiesīgajai personai vai prokūristam, ja Izpildītājs ir personālsabiedrība, ir noteiktas starptautiskās vai nacionālās sankcijas vai būtiskas finanšu tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras ietekmē Līguma izpildi;
6.13.4. Izpildītājs neievēro likumīgus Pasūtītāja norādījumus vai arī nepilda kādas Līgumā noteiktās saistības vai pienākumus, un ja Izpildītājs šādu neizpildi nav novērsis 10 (desmit) dienu laikā pēc attiecīga Pasūtītāja rakstiska paziņojuma saņemšanas;
6.13.5. Izpildītājs nevar vai nespēj, atbilstoši Līguma nosacījumiem un Pasūtītāja prasībām, izpildīt Līgumā paredzētos Darbus.
6.14. Strīdus, kas radušies Līguma izpildes gaitā, Puses cenšas atrisināt savstarpēju sarunu (pretenziju pieteikšanas un izskatīšanas) ceļā. Gadījumos, kad Puses nevar vienoties, strīdi tiek iesniegti izskatīšanai tiesā Latvijas Republikas normatīvajos aktos noteiktajā kārtībā.
6.15. Pušu domstarpības, kas rodas par Darbu un materiālu kvalitātes un to atbilstības Līguma noteikumiem nodrošināšanu, izšķir Pušu pieaicināti licencēti vai sertificēti speciālisti, par kuru pakalpojumiem maksā vainīgā Puse.
7. Pušu atbildība
7.1. [bookmark: _Ref473878542]Izpildītājs uzņemas atbildību par Darbu pienācīgu veikšanu, to kvalitāti, atbilstību Līgumam un Latvijas Republikā spēkā esošajiem normatīvajiem aktiem.
7.2. [bookmark: _Ref473878550]Izpildītājs, parakstot Līgumu, garantē, ka tam ir un būs visas nepieciešamās speciālās atļaujas, licences un/vai sertifikāti Darbu veikšanai visā tā izpildes periodā.
7.3. Dodot Līguma 7.1. un 7.2. punktā atrunātās garantijas, Izpildītājs apņemas atlīdzināt Pasūtītājam visus tiešos zaudējumus un par saviem līdzekļiem novērst visus trūkumus Darbu izpildē, ja tā izteiktie apgalvojumi izrādās nepatiesi vai arī uzņemtās saistības tiek izpildītas nepienācīgi vai netiek izpildītas vispār.
7.4. Līgumā atrunāto termiņu kavējumu gadījumā, Izpildītājs maksā Pasūtītājam līgumsodu 1% (viens procents) apmērā no Līguma summas par katru kavējuma dienu, bet ne vairāk kā 10% (desmit procenti) no Līguma summas 10 (desmit) dienu laikā pēc Pasūtītāja rēķina par līgumsoda samaksu izrakstīšanas dienas.
7.5. Ja Izpildītājs vienpusēji atkāpjas no Līguma pirms Līguma saistību izpildes, Izpildītājs maksā Pasūtītājam līgumsodu 1 000,00 EUR (viens tūkstotis euro) apmērā.
7.6. Izpildītājs apņemas brīdināt Pasūtītāju par blakus apstākļiem, kuri varētu kavēt Darbu izpildi, par kuru iestāšanos netiek aprēķināts līgumsods un var tikt pagarināts Līguma termiņš: citi iepriekš neparedzami objektīvi apstākļi saskaņā ar Līguma 8. daļu.
7.7. Par Izpildītāja iesniegtā rēķina neapmaksāšanu Līgumā noteiktajā termiņā, Pasūtītājs maksā Izpildītājam 1% (viens procents) apmērā no Līguma summas par katru kavējuma dienu, bet ne vairāk kā 10% (desmit procenti) no Līguma summas 10 (desmit) dienu laikā pēc Izpildītāja rēķina par līgumsoda samaksu saņemšanas dienas. 
7.8. Ja Izpildītājs nav veicis līgumsoda apmaksu, Pasūtītājam ir tiesības vienpusēji, bez Pušu rakstiskas vienošanās, ieturēt attiecīgu naudas summu no Izpildītājam veicamās samaksas
7.9. Līgumsoda samaksa neatbrīvo Puses no Līguma izpildes un zaudējumu atlīdzināšanas pienākuma.
8. Nepārvarama vara
8.1. Puses nav atbildīgas par Līguma neizpildi vai nepienācīgu izpildi, ja tam par iemeslu ir bijuši nepārvaramas varas apstākļi. Ar nepārvaramas varas apstākļiem Līguma izpratnē saprotama tādu apstākļu vai notikumu iestāšanās, no kuriem Pusei nav iespējams izvairīties un kuru sekas nav iespējams pārvarēt; kurus Līguma slēgšanas brīdī nebija iespējams paredzēt; kas nav radušies Puses vai tās kontrolē esošas personas kļūdas vai rīcības dēļ; kas padara saistību izpildi ne tikai apgrūtinošu, bet arī neiespējamu. Par nepārvaramas varas apstākļiem uzskata, piemēram, dabas stihijas (zemestrīces, plūdi u.tml.), ugunsgrēkus, jebkāda veida karadarbību, epidēmiju, okupāciju, terora aktus, blokādes, embargo, ja tie tiešā veidā ietekmējuši Pusi, kura atsaucas uz nepārvaramu varu.
8.2. Nepārvaramas varas apstākļu iestāšanās gadījumā Puses informē viena otru ne vēlāk kā 3 (trīs) dienu laikā no šo apstākļu iestāšanās dienas. Šādā gadījumā Puses vienojas par saistību izpildes pagarinājumu. Ja Puse nav izpildījusi šajā punktā paredzēto paziņošanas pienākumu, tā netiek atbrīvota no Līguma saistību izpildes.
8.3. Ja nepārvaramas varas apstākļi turpinās ilgāk kā 30 (trīsdesmit) dienas, jebkurai Pusei ir tiesības vienpusēji atkāpties no Līguma, par to rakstveidā informējot otru Pusi. Šādā gadījumā Puses vienojas par savstarpējo norēķinu apmēru un to segšanas kārtību.
8.4. Par nepārvaramas varas apstākļiem nav uzskatāmi tādi apstākļi, kas pēc būtības apgrūtina saistību izpildi nevis padara to neiespējamu, piemēram, cenu pieaugums vai izmaiņas nodokļus regulējošos normatīvajos aktos, kā arī trešo personu atteikšanās sniegt pakalpojumus vai izdot saskaņojumus, kas nepieciešami Līguma izpildei u.tml. apstākļi (ja vien minētās problēmas neizriet tieši no nepārvaramas varas).
9. Strīdu risināšanas kārtība
9.1. Jebkuri no Līguma izrietoši strīdi, kas rodas starp Pusēm, tiek sākotnēji risināti savstarpēju sarunu ceļā.
9.2. Ja 30 (trīsdesmit) dienu laikā strīdu nav iespējams atrisināt sarunu ceļā, tas tiek risināts Latvijas Republikas tiesā saskaņā ar Latvijas Republikā spēkā esošajiem normatīvajiem aktiem.
9.3. Jautājumi, kas nav atrunāti Līgumā, tiek risināti saskaņā ar Latvijas Republikā spēkā esošajiem normatīvajiem aktiem.
10. Līguma iesaistītais personāls un apakšuzņēmēji, to nomaiņa, jaunu apakšuzņēmēju un personāla piesaiste
10.1. Izpildītājs ir atbildīgs par piesaistītā personāla un apakšuzņēmēju veikto Darbu atbilstību Līguma noteikumiem.
10.2. Izpildītājs nav tiesīgs bez saskaņošanas ar Pasūtītāju veikt apakšuzņēmēju nomaiņu un iesaistīt papildu apakšuzņēmējus Līguma izpildē. Papildus personāla iesaistīšana Līguma izpildē ir pieļaujama tikai ar Pasūtītāja rakstisku saskaņošanu.
10.3. Pasūtītājs nepiekrīt personāla nomaiņai Līgumā norādītajos gadījumos un gadījumos, kad piedāvātais personāls neatbilst Iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot saimnieciski visizdevīgāko piedāvājumu Iepirkumā.
10.4. Pasūtītājs nepiekrīt apakšuzņēmēja nomaiņai, ja pastāv kāds no šādiem nosacījumiem:
10.4.1. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un Iepirkuma dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību Iepirkumā noteiktajām prasībām, vai tas atbilst Publisko iepirkumu likuma 42.panta otrajā daļā minētajiem pretendentu izslēgšanas gadījumiem;
10.4.2. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14.punktā minētajiem pretendentu izslēgšanas gadījumiem;
10.4.3. apakšuzņēmēja nomaiņas rezultātā tiktu izdarīti tādi grozījumi Izpildītāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši Iepirkuma dokumentos noteiktajām prasībām.
10.5. Pasūtītājs nepiekrīt jauna apakšuzņēmēja piesaistīšanai gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši Iepirkuma dokumentos noteiktajiem piedāvājuma izvērtēšanas kritērijiem.
10.6. Pārbaudot jaunā apakšuzņēmēja atbilstību, Pasūtītājs piemēro Publisko iepirkumu likuma  42.panta noteikumus un izslēgšanas iemeslu pārbaudi veic tajā datumā, kad Pasūtītājs lemj par atļaujas sniegšanu Izpildītājam nomainīt apakšuzņēmēju vai piesaistīt jaunu apakšuzņēmēju Līguma izpildes nodrošināšanai. Publisko iepirkumu likuma 42.panta ceturtās daļas 2., 3. un 4. punktā minētos termiņus skaita no dienas, kad lūgums par apakšuzņēmēja nomaiņu iesniegts Pasūtītājam.
10.7. Pasūtītājs pieņem lēmumu atļaut vai atteikt Izpildītājs  personāla vai apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
11. [bookmark: _Hlk238729463]Izcelsmes ierobežojumi
11.1. Izpildītājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.
11.2. Izpildītājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.
11.3. Pēc Pasūtītāja pieprasījuma Izpildītājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.
11.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:
11.4.1. pieprasīt attiecīgo preču vai pakalpojumu nomaiņu;
11.4.2. piemērot līgumsodu 10% apmērā no attiecīgās piegādes vērtības;
11.4.3. vienpusēji izbeigt Līgumu, ja pārkāpums netiek novērsts Pasūtītāja noteiktajā termiņā.
11.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.
12. Citi noteikumi
12.1. Katrai Pusei ir nekavējoties, bet ne vēlāk kā 2 (divu) darba dienu laikā jāziņo otrai Pusei par savas juridiskās adreses vai norēķinu rekvizītu maiņu.
12.2. Ja kāds no Līguma punktiem neparedzētu apstākļu dēļ tiek atzīts par spēkā neesošu vai likumam neatbilstošu, tas neietekmē citu Līgumā noteikto saistību izpildi.
12.3. Gadījumos, kas nav paredzēti Līgumā, Puses rīkojas saskaņā ar Latvijas Republikas normatīvajiem aktiem.
12.4. Līgums sastādīts latviešu valodā uz _ (______) lapām 2 (divos) eksemplāros ar vienādu juridisko spēku – pa vienam eksemplāram katrai Pusei.
12.5. Līgumam ir pievienoti šādi pielikumi – Līguma neatņemamas sastāvdaļas:
12.5.1. Pielikums Nr._ “_____________”.
12.5.2. Pielikums Nr._ “_____________”.

